|  |  |  |
| --- | --- | --- |
|  | **Magyar Köztisztviselők, Közalkalmazottak és Közszolgálati Dolgozók Szakszervezete (MKKSZ)****1146 Budapest, Abonyi u. 31.****ELNÖKSÉG** | **Telefon: 338-4002****Telefax: 338-4271****E-mail: mkksz@mkksz.org.hu****Internet:** [**www.mkksz.org.hu**](http://www.mkksz.org.hu) |

**20/2020. (II. 1.) MKKSZ Elnökségi határozat** az MKKSZ elnökének munkaszerződéséről

Az MKKSZ Elnöksége, mint munkáltató – az Alapszabály 33. k) és n) pontjára tekintettel –hivatalból vizsgálta és zárt ülésen megtárgyalta az MKKSZ elnöke munkaszerződésével kapcsolatban kialakult helyzetet és az alábbi döntést hozta

1. Az Elnökség az MKKSZ elnökének munkaszerződésében foglalt „határozatlan idejű” jogviszonyt a jogviszony létrejöttének megfelelően „határozott idejű” jogviszonyra módosítja 2020. január 1. napjától.
2. Az Elnökség az MKKSZ elnökének munkaszerződéséből 2020. január 01. napjával törli azt a rendelkezést, hogy az éves illetmény összege a mindenkori minimálbér hétszerese, és az elnök illetményét bruttó 777.000 Ft (azaz hétszázhetvenhét ezer forint) összegben állapítja meg.
3. Az Elnökség a 2019-es évet hivatalból felülvizsgálta, ennek alapján a munkaszerződés által biztosított, de ki nem fizetett jövedelmet – a Felügyelő Bizottság álláspontját kikérve és annak egyetértésével – az MKKSZ elnökének megtéríti.
4. Az Elnökség minden évben, a költségvetés tárgyalásával egyidőben megállapítja az MKKSZ elnökének a január 1. napjától érvényes illetményét.
5. Az Elnökség jelen döntése szerint megállapodást köt az MKKSZ elnökével, mely szerint, amennyiben a legközelebbi választáson (2021-ben) nem nyeri el az elnöki tisztség betöltéséhez szükséges többségi szavazatot, akkor Őt az MKKSZ – figyelemmel szakmai tapasztalatára– munkavállalóként tovább foglalkoztatja.

Megjegyzés: A határozat dr. Veres Ildikó alelnök, a zárt ülés levezető elnökkel együttműködve került rögzítésre, végrehajtása Árva János, a munkáltatói jogot gyakorló alelnök feladata.

Budapest, 2020. február 1.

 **Árva János s.k**

az elnökség munkáltatói jogot gyakorló alelnöke